CELEX: 62016CN0363
Language: fi
Date: 2016-06-30 00:00:00
Title: Asia C-363/16: Kanne 30.6.2016 – Euroopan komissio v. Helleenien tasavalta

22.8.2016   
            
            
               FI
            
            
               Euroopan unionin virallinen lehti
            
            
               C 305/19
            
         Kanne 30.6.2016 – Euroopan komissio v. Helleenien tasavalta
   (Asia C-363/16)
   (2016/C 305/27)
   Oikeudenkäyntikieli: kreikka
   
      Asianosaiset
   
   
      Kantaja: Euroopan komissio (asiamiehet: A. Bouchagiar ja B. Stromsky)
   
      Vastaaja: Helleenien tasavalta
   
      Vaatimukset
   
   
               —
            
            
               Unionin tuomioistuimen on todettava, ettei Helleenien tasavalta ole noudattanut 22.2.2012 tehdyn komission päätöksen SA.26534 (C 27/10 ex NN 6/09), joka koskee Kreikan United Textiles SA:lle myöntämää valtiontukea, 2, 3 ja 4 artiklan eikä Euroopan unionin toiminnasta tehdyn sopimuksen mukaisia velvoitteitaan, koska se ei ole toteuttanut kyseisen päätöksen täytäntöönpanon edellyttämiä toimenpiteitä tai koska se ei ainakaan ole pitänyt komissiota ajan tasalla mainitun päätöksen 4 artiklan perusteella toteuttamistaan toimenpiteistä;
            
         
               —
            
            
               Helleenien tasavalta on velvoitettava korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   
               1.
            
            
               Helleenien tasavallalla oli 22.2.2012 tehdyn, valtiotukea koskevan päätöksen SA.26534 perusteella velvollisuus neljän kuukauden pituisen määräajan kuluessa periä takaisin United Textiles SA:lle myöntämänsä yhteensoveltumattomat valtiontuet – eli vuoden 2007 valtiontakaus ja vuodelta 2009 olevien sosiaaliturvamaksuvelkojen uudelleenjärjestely – ja pitää komissio ajan tasalla tässä suhteessa toteuttamistaan toimenpiteistä.
            
         
               2.
            
            
               Helleenien tasavalta ei kuitenkaan ole perinyt kyseisiä tukia takaisin neljän kuukauden pituisen määräajan kuluessa siten kuin sen olisi pitänyt. Lisäksi Helleenien tasavalta ei edelleenkään ole toteuttanut mainitun päätöksen täytäntöönpanon edellyttämiä toimenpiteitä. Kreikan viranomaiset ovat kyseisen yrityksen toiminnan uudelleen käynnistämismahdollisuuksia tutkiessaan 30.12.2015 annetulla asetuksella lykänneet kuudella kuukaudella julkista huutokauppaa, jossa United Textiles SA:n omaisuus olisi ollut tarkoitus myydä, vaikkei yhteensoveltumattomia tukia ollut peritty takaisin. Joka tapauksessa Helleenien tasavalta ei ole pitänyt komissiota riittävästi ajan tasalla toteuttamistaan, asian kannalta merkityksellisistä toimenpiteistä.